APSTIPRINĀTS

ar iepirkuma komisijas sēdes

2018.gada 12.februāra lēmumu

IEPIRKUMA PROCEDŪRAS

**Valkas pilsētas ielu asfalta klājuma remonts 2018.gadā**

Iepirkuma identifikācijas Nr. VND 2018/7M

(Iepirkums tiek veikts PUBLISKO IEPIRKUMU LIKUMA 9.PANTa kārtībĀ)

**NOLIKUMS**

**1.Pasūtītājs**

**Valkas novada dome,**

Semināra iela 9, Valka, Valkas novads, LV-4701

reģ.Nr. 90009114839

banka: AS „SEB banka”

bankas kods: UNLALV2X

konta Nr. LV16UNLA0050014283134

tālrunis: 64722203

fakss: 64707493

e-pasts: novads@valka.lv

Kontaktpersona: Ilona Freimane, tel. 64707480, e-pasts: ilona.freimane@valka.lv.

Tehniskajos jautājumos Guntis Bašķis tel.64722203

**2.Iepirkuma priekšmets un apjoms**

Valkas pilsētas ielu asfalta klājuma remonts 2018.gadā

Saskaņā ar tehnisko specifikāciju (1.pielikums).

CPV kods 45233141-9

**3.Līguma izpildes laiks un vieta**

3.1.Līguma izpildes laiks – no 01.maija līdz 30.jūnijam

3.2.Valkas novads, Valka.

**4.Piedāvājuma iesniegšanas vieta, datums un laiks**

4.1.Piedāvājumi jāiesniedz līdz 2018.gada 27.februāris plkst.12:00 Valkas novada domē, Beverīnas ielā 3, Valkā, Valkas novadā, LV-4701.

4.2.Izmantojot pasta pakalpojumus, tiks izskatīti tikai tie pretendentu piedāvājumi, kas saņemti līdz 2018.gada 27.februāris plkst. 12:00.

4.3. Piedāvājumi, kas tiks saņemti pēc 4.1. un 4.2.punktos minētā termiņa, netiks vērtēti un tiks nosūtīti atpakaļ iesniedzējam neatvērti.

**5.Piedāvājuma derīguma termiņš**

Piedāvājumam jābūt spēkā vismaz 90 dienas no piedāvājumu iesniegšanas termiņa beigām.

**6.Piedāvājuma varianti un apjoms**

Pretendentam ir tiesības iesniegt tikai vienu piedāvājuma variantu par visu iepirkuma apjomu.

**7.Prasības piedāvājumu iesniegšanai un noformēšanai**

7.1.Piedāvājumi par visu iepirkuma apjomu iesniedzami latviešu valodā **vienā oriģinālā** (uz piedāvājuma uzraksts „ORĢINĀLS”) un **vienā kopijā** (uz piedāvājuma uzraksts „KOPIJA”).

7.2.Piedāvājuma lapām jābūt cauršūtām ar diegu un sanumurētām, ar satura rādītāju. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga nospiedumu apliecina pretendenta pārstāvis.

7.3. Piedāvājumam jābūt ievietotam aizlīmētā un aizzīmogotā iepakojumā. Uz iepakojuma ir jānorāda:

7.3.1. Pasūtītāja nosaukums un adrese;

7.3.2. Pretendenta nosaukums un adrese;

7.3.3. atzīme: Piedāvājums iepirkuma procedūrai **Valkas pilsētas ielu asfalta klājuma remonts 2018.gadā** iepirkuma Id. Nr. VND 2018/7M, neatvērt līdz 2018.gada 27.februāris plkst. 12:00.

7.4.Piedāvājumi jānogādā personiski vai pa pastu.

7.5.Pretendenti pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

**8. Iepirkuma izskaidrojumi**

8.1.Iespējamais pretendents, kurš pieprasa izskaidrojumu par kādu no nolikumā vai tai pievienotajos dokumentos minētajiem punktiem, rakstiski, izmantojot pastu vai faksu, nosūta konkretizētu lūgumu, adresējot to iepirkuma komisijai.

8.2.Iepirkuma komisija izskaidrojumus par kādu no nolikumā vai tam pievienotajos dokumentos minētajiem punktiem ievieto tīmekļvietnē [www.valka.lv](http://www.valka.lv). sadaļā Pasūtītājs uzskatīs, ka tīmekļvietnē publicētā informācija ir darīta zināma visiem pretendentiem**.**

Jebkura papildu informācija, kas tiks sniegta saistībā ar šo iepirkumu, tiks publicēta pašvaldības tīmekļvietnē [www.valka.lv](http://www.valka.lv) sadaļā “ pašvaldības iepirkumi” pie nolikuma. Ieinteresētajam piegādātājam ir pienākums sekot līdzi publicētajai informācijai.

**9**.**Pretendentu atlases prasības**

9.1. Iepirkumā var piedalīties jebkura juridiska tiesībspējīga un rīcībspējīga persona vai personu apvienība, kura atbilst visām iepirkuma dokumentos noteiktajām prasībām un var nodrošināt iepirkuma izpildi.

9.2.Pasūtītājs izslēdz pretendentu no dalības iepirkumā jebkurā no šādiem gadījumiem:

9.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

9.2.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

9.2.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

9.2.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 9.2.1., 9.2.2.. un 9.2.3. nosacījumi.

**10. Iesniedzamie dokumenti**

**10.1. Pretendentu atlases dokumenti**

10.1.1.Pretendenta pieteikums dalībai Iepirkumā, kas apliecina pretendenta apņemšanos sniegt pakalpojumu atbilstoši nolikuma un tā pielikumu prasībām. Pieteikumu sagatavo atbilstoši nolikuma pievienotajai formai (1.pielikums). Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā vai personālsabiedrība, pieteikums jāparaksta katra personu apvienības dalībnieka vai personālsabiedrības biedra pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību vai personālsabiedrību Iepirkumā, kā arī katras personas atbildības apjomu.

10.1.2.Ārvalstu uzņēmumiem (uzņēmējsabiedrībām) kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā.

10.1.3. Jāiesniedz dokuments vai dokumenti, kas apliecina piedāvājuma dokumentus parakstījušās personas tiesības pārstāvēt pretendentu Iepirkuma ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta un apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku Iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.

**10.2. Tehniskais piedāvājums**

10.2.1. Tehnisko piedāvājumu sagatavo saskaņā ar tehnisko specifikāciju (2.pielikums) un Tehniskā piedāvājuma formu (3.pielikums).

**10.4. Finanšu piedāvājums**

10.4.1. Finanšu piedāvājumā norāda cenu bez pievienotās vērtības nodokļa (PVN), PVN un līguma kopējo cenu, par kādu tiks veikta piegāde.

10.4.2. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (4.pielikums).

**11. Piedāvājumu vērtēšana un piedāvājuma izvēles kritēriji**

**11.1. Vispārīgie noteikumi**

11.1.1. Pamatojoties uz Publisko iepirkumu likuma 51.panta 4.daļu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu., kas atbilst nolikuma prasībām.

11.1.2. Nepieciešamības gadījumā pretendenta iesniegtās informācijas precizēšanai un pilnīgai piedāvājuma izvērtēšanai komisija var pieprasīt pretendentam papildus informāciju.

**11.2. Piedāvājuma noformējuma pārbaude**

11.2.1. Piedāvājumu noformējuma pārbaudes laikā komisija pārbauda, vai iesniegtie piedāvājumi sagatavoti un noformēti atbilstoši Nolikuma 7.punktā norādītajām prasībām.

11.2.2. Ja piedāvājums nav noformēts atbilstoši nolikuma prasībām un noformējuma neatbilstība ir tik būtiska, ka varētu ietekmēt iepirkuma rezultātu, komisija piedāvājumu tālāk neizskata.

**11.3. Pretendentu atlase**

11.3.1. Pēc piedāvājuma noformējuma pārbaudes komisija veic pretendentu atlasi.

11.3.2. Pretendentu atlases laikā komisija noskaidro pretendentu atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā izvirzītajai prasībai.

11.3.3. Pretendentu atlases laikā komisija pārbauda, vai pretendents ir iesniedzis visus nolikumā pieprasītos dokumentus.

11.3.4. Ja kāds no iesniegtajiem dokumentiem neapliecina pretendenta atbilstību izvirzītajiem atlases nosacījumiem vai pretendents ir iesniedzis nepatiesu informāciju savas kvalifikācijas novērtēšanai vai vispār nav sniedzis informāciju, komisija turpmāk tā piedāvājumu neizskata.

11.3.5. Nolikuma 9.2.punktā minēto informāciju Iepirkumu komisija pārbauda Publisko iepirkumu likuma 9.panta 9., 10., 11. un 12.daļā noteiktajā kārtībā.

**11.4. Tehnisko piedāvājumu atbilstības pārbaude.**

11.4.1. Pēc pretendentu atlases komisija veic tehnisko piedāvājumu atbilstības pārbaudi.

11.4.2.Tehnisko piedāvājumu atbilstības pārbaudes laikā komisija izvērtē tehnisko piedāvājumu atbilstību nolikumā norādītajai tehniskai specifikācijai.

11.4.3. Tehniskā piedāvājuma atbilstības pārbaudē var tikt pieaicināts speciālists.

11.4.4. Ja pretendenta tehniskais piedāvājums neatbilst Tehniskajās specifikācijas prasībām, komisija turpmāk šo piedāvājumu neizskata.

**11.5. Finanšu piedāvājuma vērtēšana.**

11.5.1. Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

11.5.2. Komisija izvēlas piedāvājumu ar viszemāko cenu, kas atbilst nolikuma prasībām.

11.5.3. Piedāvājumu vērtēšanas laikā komisija pārbauda, vai finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.

11.5.4. Ja finanšu piedāvājumā konstatēta aritmētiska kļūda, komisija izlabo to. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot finanšu piedāvājumu, komisija ņem vērā labojumus.

11.5.5. Gadījumā, ja iepirkuma procedūrai tiks iesniegts tikai viens piedāvājums, kas pilnībā atbildīs nolikuma prasībām, pretendents, kas iesniedzis šo piedāvājumu, var tikt atzīts par iepirkuma procedūras uzvarētāju.

**12. Iepirkuma līgums**

12.1 Pasūtītājs slēgs ar izraudzīto pretendentu iepirkuma līgumu, pamatojoties uz Iepirkumu komisijas lēmumu.

12.2. Iepirkuma līgums tiek slēgts, ņemot vērā piedāvājumā norādītās cenas.

12.3. Pretendentam ir jāparaksta Iepirkuma līgums 10 dienu laikā no Pasūtītāja uzaicinājuma brīža. Ja minētajā termiņā Pretendents nav parakstījis līgumu un/vai iesniedzis Pasūtītājam, uzskatāms, ka Pretendents ir atteicies no līguma parakstīšanas.

**13. Iepirkuma komisijas tiesības un pienākumi**

**13.1. Iepirkuma komisijas tiesības**

13.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

13.1.2. Pieaicināt ekspertu ar padomdevēja tiesībām.

13.1.3. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

13.1.4. Noraidīt piedāvājumu, ja tiek konstatēts, ka iesniegts nolikuma prasībām neatbilstošs piedāvājums vai ir sniegta nepilnīga vai nepatiesa informācija.

13.1.5. Izvēlēties piedāvājumu, kas atbilst visām nolikuma prasībām un ir ar viszemāko cenu.

13.1.6. Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar pasūtītāju.

13.1.8. Pieņemt lēmumu par iepirkuma līguma slēgšanu.

**13.2. Iepirkuma komisijas pienākumi**

13.2.1. Nodrošināt iepirkuma procedūras norisi un dokumentēšanu.

13.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

13.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

13.2.4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu.

13.2.5. Trīs darba dienu laikā pēc lēmuma par iepirkuma procedūras rezultātiem pieņemšanas, paziņot to pretendentiem.

**14. Pretendenta tiesības un pienākumi**

**14.1. Pretendenta tiesības:**

14.1.1. Pieprasīt papildu informāciju par nolikumu.

14.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta zīmogu un pārstāvja parakstu.

14.1.3. Pārsūdzēt iepirkumu komisijas lēmumu Administratīvajā rajona tiesā Administratīvā procesa likumā noteiktajā kārtībā.

**14.2. Pretendenta pienākumi:**

14.2.1. Sagatavot piedāvājumus atbilstoši Nolikuma prasībām.

14.2.2. Sniegt patiesu informāciju.

14.2.3.Sniegt rakstiskas atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai pretendenta norādītajos termiņos.

14.2.4. Segt visas izmaksas, kas saistītas ar piedāvājumu sagatavošanu un iesniegšanu.

Pielikumi:

1.pielikums – Pretendenta pieteikums dalībai iepirkumā.

2.pielikums – Iepirkuma tehniskā specifikācija.

3.pielikums – Tehniskā piedāvājuma forma.

4.pielikums -Finanšu piedāvājums.

5.pielikums- Pretendenta un apakšuzņēmēju pieredze līdzīgu pakalpojumu sniegšanā.

6.pielikums- Pretendentam piederošās tehnikas un ražošanas iekārtu apraksts.

Iepirkumu komisijas priekšsēdētājs V.Zariņš

1.pielikums

**Pretendenta pieteikums dalībai iepirkumā**

 Ar šo piedāvājumu apliecinām savu dalību iepirkumā Valkas pilsētas ielu asfalta klājuma remonts 2018.gadā

identifikācijas Nr. VND 2018/7M

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs un datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN maksātāja reģistrācijas numurs un datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amatpersona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amatpersonas ieņemamais amats, vārds, uzvārds, telefona Nr.)

Piedāvājuma iesniegšanai, pārstāvniecībai iepirkumā, līguma noslēgšanai pilnvarotā persona:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( ieņemamais amats, vārds. uzvārds, telefona Nr.)

Bankas rekvizīti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Mēs piedāvājam veikt Valkas pilsētas ielu asfalta klājuma remonts 2018.gadā saskaņā ar iepirkuma nosacījumiem par summu:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **( summa skaitļos un ar vārdiem, bez PVN 21%)**

 Apstiprinām, ka esam iepazinušies un atzīstam par pareiziem iepirkuma noteikumus, tie ir skaidri un saprotami, iebildumu un pretenziju nav, mēs piekrītam piedalīties iepirkumā un garantējam iepirkuma prasību izpildi.

Šim pieteikumam ir pievienoti visi iepirkuma nolikumā norādītie dokumenti un materiāli. Mēs garantējam iesniegto dokumentu un informācijas patiesumu.

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

Mēs apliecinām, ka esam *mazais* vai *vidējais* uzņēmums (attiecīgo pasvītrot)⃰.

*\*****Mazais uzņēmums –*** *uzņēmums, kurā nodarbinātas mazāk nekā 50 personas un kura gada apgrozījums un/ vai gada bilance kopā nepārsniedz 10 miljonus euro;*

***\*Vidējais uzņēmums –*** *uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai, kura gada bilance kopā nepārsniedz 43 miljonus.*

2.pielikums

**IEPIRKUMA TEHNISKĀ SPECIFIKĀCIJA**

**Valkas pilsētas ielu asfalta klājuma remonts 2018.gadā**

**1. Prasības pretendentam profesionālajā jomā:**

1.1. Pretendentam ir pieredze iepirkuma priekšmetā, t.i., ceļu un ielu apsaimniekošanā, vismaz trīs gadu pieredze.

1.2. Pretendenta piedāvātājam atbildīgajam darbu vadītājam ir sertifikāts ceļu būvdarbu vadīšanā un pieredze iepirkuma priekšmeta minēto darbu vadīšanā.

1.3. Pretendents var nodrošināt atbilstoši kvalificētus un pieredzējušus darbu izpildei nepieciešamos speciālistus.

1.4. Asfalta bedrīšu remonts ir jāveic līdz 2018. gada 30. jūnijam.

**2. Prasības pretendentam tehniskajā nodrošinājumā:**

2.1. Pretendenta rīcībā ir tehnika, instrumenti u.c. tehniskais nodrošinājums, kas nepieciešams konkrēto darbu veikšanai.

2.2. Pretendentam jānorāda galveno, atbilstoši darba specifikai, nepieciešamo būvmašīnu un iekārtu nosaukums, izgatavotājs, izgatavošanas gads, svarīgākie tehniskie dati un pieejamības apraksts ( īpašumā vai nomā, ja nomā, tad no kā, ar kādiem nosacījumiem, pievienot nomas vai vienošanās dokumentu kopijas).

Dotais darbu apjoms ir orientējošs un var mainīties atkarībā no reālās situācijas.

Piedāvājuma cenā jāiekļauj visas izmaksas, kas saistītas ar darbu veikšanu (materiālu izmaksas, darba izmaksas, nepieciešamo palīgdarbu izmaksas, tehnikas un palīgierīču izmantošanas izmaksas, būvgružu aizvākšanas un utilizācijas izmaksas, citas izmaksas, ja tādas paredzamas, visi likumdošanā paredzētie nodokļi un nodevas).

3.pielikums

**Tehniskā piedāvājuma forma**

Valkas pilsētas ielu asfalta klājuma remonts 2018.gadā

|  |  |  |  |  |
| --- | --- | --- | --- | --- |
| Pakalpojumā Iekļautie procesi un norises | PakalpojumāIekļauto procesu un norišu apraksts | Pakalpojuma sniegšanā iesaistīto izpildītāju kvalifikācija un pieredze | Izmantotās metodes, materiāli un tehniskais aprīkojums | Atbilstība darba uzdevumā izvirzītajām prasībām |
| 1............ |  |  |  |  |
| 2............ |  |  |  |  |
| 3............ |  |  |  |  |
|  |  |  |  |  |
| Pakalpojuma sniegšanas laika grafiks: |  |  |  |  |
| Kvalitātes nodrošināšanas pasākumu apraksts vai ISO sertifikāta kopija: |  |  |  |  |
| Cita informācija atbilstoši Darba uzdevumā noteiktajām prasībām |  |  |  |  |

4.pielikums

**Finanšu piedāvājums**

.

 Piedāvājam veikt Valkas pilsētas ielu asfalta klājuma remonts 2018.gadā, saskaņā ar nolikumā noteiktajām prasībām par šādām vienību līgumcenām:

|  |  |  |  |  |  |
| --- | --- | --- | --- | --- | --- |
| N.p.k. | Darbu nosaukums | Mēr vienība | Orientējošieizpildāmo darbu apjomi | Vienas vienības cena, EUR (bez PVN) | Summa, EUR (bez PVN) |
| 1. | Bedrīšu remonts ar emulsiju un šķembām (h=4cm), izmantojot nepilno tehnoloģiju | m² | 2500 |  |  |
| 2. | Asfaltbetona seguma atjaunošana ar karsto asfaltbetonu, izmantojot pilno tehnoloģiju |  m2 | 400 |  |  |
| **Kopā bez PVN:** |
| **PVN 21%:** |
| **Kopā ar PVN:** |

Apliecinām, ka Valkas pilsētas ielu horizontālo apzīmējumu uzklāšana tiks veikta saskaņā ar normatīvajiem aktiem un atklātā konkursa nolikuma tehniskajā specifikācijā noteiktajām prasībām.

**Paraksta pretendenta vadītājs vai vadītāja pilnvarota persona:**

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

5.pielikums

**Pretendenta un apakšuzņēmēju pieredze līdzīgu pakalpojumu sniegšanā**

|  |  |  |  |  |
| --- | --- | --- | --- | --- |
| Pretendentsvaiapakšuzņēmējs | Darbu apraksts(apjoms, raksturs utt.) | Pasūtītājanosaukums,adrese | Pasūtītājakontaktpersonavārds, uzvārdstālrunis | Darbuuzsākšanas,pabeigšanasgads |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
|  |  |  |  |  |

­­­­­­­­­­­­­­­­­­ Pretendenta vadītāja vai pilnvarotās personas paraksts

6.pielikums

**Pretendentam piederošās tehnikas un ražošanas iekārtu apraksts**

|  |  |
| --- | --- |
| Nr.p.k. | Pretendentam piederošās tehnikas un ražošanas iekārtu saraksts |
|  |  |
|  |  |
|  |  |
|  |  |
|  |  |
|  |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts